N A C R T

KLASA: 012-03/20-01/01

URBROJ: 2140/01-01-20-

Krapina,

Na temelju članka 35. točke 1. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15.-ispravak , 123/17. i 98/19), članka 17. Statuta Krapinsko-zagorske županije («Službeni glasnik Krapinsko-zagorske županije» broj 13/01., 5/06., 14/09., 11/13., 26/13.-pročišćeni tekst i 13/18) i članka 81.b Poslovnika Županijske skupštine Krapinsko-zagorske županije («Službeni glasnik Krapinsko-zagorske županije» broj 4/02., 5/06., 14/09., 21/09., 11/13., 26/13.-pročišćeni tekst i 10/14.), **Županijska skupština Krapinsko-zagorske županije** na 19. sjednici održanoj dana 2020. godine donosi

**STATUTARNU ODLUKU O IZMJENAMA STATUTA**

**KRAPINSKO-ZAGORSKE ŽUPANIJE**

**Članak 1.**

U Statutu Krapinsko-zagorske županije («Službeni glasnik Krapinsko-zagorske županije» broj 13/01., 5/06., 14/09, 11/13., 26/13.-pročišćeni tekst i 13/18) u članku 4. stavku 2. riječ „središnjeg“ briše se.

**Članak 2.**

U članku 13. stavak 3. mijenja se i glasi:

„Županija može povjeriti obavljanje određenih poslova iz samoupravnog djelokruga Županije jedinici lokalne samouprave. Odluku o povjeravanju poslova jedinici lokalne samouprave na području te jedinice donosi Županijska skupština na traženje predstavničkog tijela jedinice lokalne samouprave, uz suglasnost tijela državne uprave nadležnog za poslove lokalne i područne (regionalne) samouprave, ako jedinica lokalne samouprave može osigurati dovoljno prihoda za njihovo obavljanje.“

**Članak 3.**

U članku 14. stavku 6. riječ „središnjem“ briše se, a riječ „zaduženom“ zamjenjuje se riječju „nadležnom“.

Stavak 7. mijenja se i glasi:

„Ako tijelo državne uprave nadležno za lokalnu i područnu (regionalnu) samoupravu utvrdi da je prijedlog ispravan, Županijska skupština raspisat će referendum u roku od 30 dana od zaprimanja odluke.“

**Članak 4.**

U članku 32. stavku 1. alineji 14. riječi „te unutarnjeg revizora“ brišu se.

Alineja 21. mijenja se i glasi:

„- odgovoran je za zakonito i pravilno obavljanje povjerenih poslova državne uprave tijelu državne uprave nadležnom za upravni nadzor u odgovarajućem upravnom području.“

**Članak 5.**

U članku 45. stavak 1. mijenja se i glasi:

„Za obavljanje poslova iz samoupravnog djelokruga Županije kao i povjerenih poslova državne uprave ustrojavaju se upravni odjeli i službe (upravna tijela).

U stavku 2. riječ „samoupravnog“ briše se.

**Članak 7.**

U članku 63. dodaje se novi stavak 2. koji glasi:

„Upravna tijela Županije u obavljanju povjerenih poslova državne uprave rješavaju u upravnim stvarima u prvom stupnju.“

Stavak 2. postaje stavak 3., mijenja se i glasi:

„Protiv pojedinačnih akata iz stavka 1. i 2. ovog članka jamči se pravo na žalbu i sudsku zaštitu sukladno zakonu.“

**Članak 8.**

Ovlašćuje se Odbor za statut i poslovnik da utvrdi i objavi pročišćeni tekst Statuta Krapinsko-zagorske županije.

**Članak 9.**

Ova Statutarna odluka o izmjenama Statuta Krapinsko-zagorske županije stupa na snagu osmi dan od dana objave u „Službenom glasniku Krapinsko-zagorske županije“.

**PREDSJEDNICA**

**ŽUPANIJSKE SKUPŠTINE**

Vlasta Hubicki, dr.vet.med.

DOSTAVITI:

1. Župan,
2. Ministarstvo uprave, Zagreb, Maksimirska 63,
3. «Službeni glasnik Krapinsko-zagorske županije», za objavu,
4. Za Zbirku isprava,
5. Za prilog Zapisniku,
6. Pismohrana.